தண்ணீர்ப் பந்தல்
[[File:தண்ணீர் பந்தல்.jpg|thumb|தமிழ்நாட்டின் [[ஒசூர்]] வட்டாட்சியர் அலுவலக தானி நிறுத்தம் அருகே அமைக்கபட்டுள்ள ஒரு தண்ணீர் பந்தல்]]
 [[File:தண்ணீர்பந்தல் தொட்டி.jpg|thumb|[[கிருட்டிணகிரி மாவட்டம்]], [[கெலமங்கலம்|கெலமங்கலத்தில்]] இருந்து [[ஒசூர்]] செல்லும் மாநில நெடுஞ்சாலை ஓரத்தில் தண்ணீர்ப் பந்தலுக்காக கல்லால் அமைக்கப்பட்ட ஒரு பழமையான தொட்டி, இதன்மேல் புடைப்புச் சிற்பமாக லிங்கமும், நந்தியும் செதுக்கப்பட்டுள்ளன.]]
 '''தண்ணீர்ப் பந்தல்''' என்பது கோடைக்காலத்தில் மக்களின்  தாகம் தணிக்க இலவசமாகத் தண்ணீர் வழங்கப்படும் இடமாகும். சிலர் '''நீர்மோர்ப் பந்தல்''' அமைப்பதும் உண்டு. தண்ணீர் பந்தல்கள் தமிழகத்தில் காலங்காலமாக அமைக்கப்பட்டு வந்துள்ளன.
 
 == பெயராய்வு ==
 [[ஓலை|ஓலைப்]] பந்தலின் அடியில் [[மண் பானை]]யில் தண்ணீர் ஊற்றி வைக்கப்படுவதால் தண்ணீர் பந்தல் என்ற பெயர் வந்ததாக பொதுவான கருத்து உள்ளது. நீருள்ள வாயகன்ற பாத்திரத்தை அல்லது பள்ளத்தை [[சங்க காலம்|சங்க]] வழக்கில் ''நீர்பத்தர்'' என்ற வழக்கம் இருந்துள்ளது. இந்த ''பத்தர்'' என்பதே ''பந்தல்'' என்று ஆகி, நீர்பந்தல் என்பது தண்ணீர்பந்தல் என்று மருவி வழங்கி வருகிறது. என்ற கருத்து இலக்கிய ஆதாரங்களுடன் சொல்லப்படுகிறது.&lt;ref&gt;[https://www.dinamani.com/weekly-supplements/tamilmani/2019/mar/10/%E0%AE%A4%E0%AE%A3%E0%AF%8D%E0%AE%A3%E0%AF%80%E0%AE%B0%E0%AF%8D%E0%AE%AA%E0%AF%8D-%E0%AE%AA%E0%AE%A8%E0%AF%8D%E0%AE%A4%E0%AE%B2%E0%AE%BE-%E0%AE%A8%E0%AF%80%E0%AE%B0%E0%AF%8D%E0%AE%AA%E0%AF%8D-%E0%AE%AA%E0%AE%A4%E0%AF%8D%E0%AE%A4%E0%AE%B2%E0%AE%BE-3110736.html தண்ணீர்ப் பந்தலா? நீர்ப் பத்தலா? கட்டுரை, முனைவர் ப. பாண்டியராஜா, [[தினமணி]], 2019, மார்ச், 10]&lt;/ref&gt;
 
 == அமைக்கப்படும் இடங்கள் ==
 தண்ணீர் பந்தல்கள் [[பெருவழி]]களின் ஓரமாக மர நிழலில் அமைக்கபட்டன. அதற்கு தேவையான தண்ணீரை சேமித்துவைக்க கற்பலகைகள் கொண்டு நிரந்தரமாக தொட்டிகள் அமைக்கப்பட்டுள்ளன. இ்வாறான பழைய நீர்த் தொட்டிகள் தற்போதும் காணப்படுகின்றன. மேலும் [[கோயில்]] [[மண்டபம்|மண்டபங்களில்]] நிரந்தரமாக  வழிப்போகர்களின் வசதிக்காக அமைப்பதும் உண்டு. [[திருவிழா]] காலங்களில் அங்கு கூடும் மக்களின் தாகம் தணிக்க தண்ணீர்ப் பந்தல்கள், நீர் மோர்ப் பந்தல்கள் போன்றவை தற்காலிகமாக தற்போதும் அமைக்கப்படுகின்றன. 
 
 == வரலாறு ==
 === இலக்கியங்களில் ===
 தமிழகத்தில் பழங்காலத்திலிருந்தே தண்ணீர் பந்தல் அமைக்கும் பழக்கம் இருந்துள்ளது. இது ஒரு அறச்செயலாக போற்றப்பட்டுள்ளது. ''நீர் அறம் நன்று'' என்று [[சிறுபஞ்சமூலம்]] தெரிவிக்கிறது.&lt;ref&gt;{{Cite web |url=http://www.diamondtamil.com/education/sangam_literature/patinenkilkanakku/cirupancamulam13.html#.YjxjvvtBzS8 |title=சிறுபஞ்சமூலம் - பதினெண் கீழ்க்கணக்கு - பயன், நன்று, கருத்துரை, அறம், இலக்கியங்கள், பிச்சை, சிறுபஞ்சமூலம், துறவறம், பதினெண், கீழ்க்கணக்கு, உப்பு, போர்த்தும், தொட்டு, முதலிய, குளம், வளம், நீட்டியும், சொல்லிய, கொள்க, இல்லறம், அன்றேல், சொல்லப்பட்ட, பூசியும், பின்பு, போகம், செய்தன்ன்று, பெரும், நீர், சங்க, செய்தார்க்குப், பின், வெண்ணெய், நெகிழ்ந்து, என்பதாம், மிகப், பெரிது, கூடும் |last=KR.ShakthiVell - +91 9994508493 |website=www.diamondtamil.com |access-date=2022-03-24}}&lt;/ref&gt; ''நிறைந்த பந்தற்ற சும்பவார் நீரும்'' என [[காஞ்சிபுரம்|காஞ்சிபுரத்தில்]] இருந்த நண்ணீர் பந்தலைப் பற்றி [[மணிமேகலை (காப்பியம்)|மணிமேகலை]] கூறுகிறது. [[திருவிளையாடல் புராணம்|திருவிளையாடல் புராணத்தில்]] உள்ள 35வது படலமான தண்ணீர்ப் பந்தல் வைத்த படலம் என்னும் கதையில் [[பாண்டியர்|பாண்டிய]] வீரர்களுக்கு [[சிவன்|சிவபெருமானே]] தண்ணீர்ப்பந்தல் வைத்தது தாகம் தணித்த கதை உள்ளது.&lt;ref&gt;http://temple.dinamalar.com/news.php?cat=69&amp;pgno=3&lt;/ref&gt; [[பெரிய புராணம்|பெரிய புராணத்தில்]] [[அப்பர்]] பெயரில் [[அப்பூதியடிகள்]] தண்ணீர்ப்பந்தல் அமைத்து அறப்பணி செய்ததாக கூறப்பட்டுள்ளது.&lt;ref&gt;{{Cite web |url=http://nammadurai.com/index.php/spirituality/63-nayanmars/648-24 |title=காப்பகப்படுத்தப்பட்ட நகல் |access-date=2015-07-24 |archive-date=2015-07-08 |archive-url=https://web.archive.org/web/20150708132802/http://nammadurai.com/index.php/spirituality/63-nayanmars/648-24 |url-status=dead}}&lt;/ref&gt;
 
 === கல்வெட்டுகளில் ===
 [[தமிழகம்|தமிழகத்தின்]] மன்னர்களும் தண்ணீர் பந்தல் அமைக்கும் அறச்செயலை செய்து வந்துள்ளனர். மன்னர்களைப் பின்பற்றி செல்வர்களும் தண்ணீர் பந்தல்களை அமைத்ததை கல்வெட்டுகள் உறுதிபடுத்துகின்றன. [[உத்திரமேரூர்]], [[காஞ்சிபுரம்]] அருகில் உள்ள [[உக்கல் ஊராட்சி|உக்கல்]], [[திருச்செந்துறை ஊராட்சி|திருச்செந்துறை]], [[திருப்பராய்த்துறை]], செந்தலை போன்ற பல ஊர்களில் உள்ள கோவில்களில், அம்பலம் என, அழைக்கப்படும் மண்டபங்களில், தண்ணீர் பந்தல்கள் அமைக்கப்பட்டிருந்ததை, கல்வெட்டுகள் வழியாக அறியப்படுகிறது. அங்கு அமைக்கபட்ட தண்ணீர் பந்தல்களை பராமரிக்க ''தண்ணீர்ப் பந்தல் பற்று'' என்னும் பெயரில், நிலதானம் அளித்ததை, [[திருவேள்விக்குடி கல்யாண சுந்தரேசுவரர் கோயில்|திருவேள்விக்குடி மணவாளேசுவரர் கோவிலில்]] உள்ள [[விக்கிரம சோழன்]] கல்வெட்டு கூறுகிறது.&lt;ref name=&quot;தின மலர்&quot;/&gt;
 
 [[திருச்சிராப்பள்ளி]]க்கு அருகில் உள்ள சோழமாதேவி கிராமத்தின், [[சோழமாதேவி கயிலாயமுடையார் கோயில்|கயிலாயமுடையார் கோயிலில்]] உள்ள [[இராஜராஜ சோழன்]] [[கல்வெட்டு|கல்வெட்டில்]] அங்கு 'ராஜராஜன்' என்று அழைக்கப்பட்ட தண்ணீர் பந்தல் மண்டபம் இருந்தது என்று தெரிகிறது. [[அகத்தீஸ்வரம்]] கோவில் கல்வெட்டில், தண்ணீர் பந்தல் [[முதலாம் இராஜராஜ சோழன்]] பெயரால், ''ஜெயங்கொண்ட சோழன்'' எனப் பெயரிட்டு அழைக்கப்ப்பட்டதாக அறிய வருகிறது.&lt;ref name=&quot;தின மலர்&quot;/&gt; 
 
 மனிதர்களுக்கு மட்டுமல்லாமல் பெருவழிகளில் வண்டி இழுத்துவரும் [[மாடு]]களின் தாகம் தணிக்கவும் தண்ணீர் தொட்டிகள் அமைத்தல் அறச்செயலாக செய்யப்பட்டுள்ளது கல்வெட்டுகளின் வழியாக அறியப்படுகிறது.&lt;ref name=&quot;தின மலர்&quot;&gt;{{Cite web |url=https://www.dinamalar.com/news_detail.asp?id=2748812 |title=தண்ணீர் பந்தல் - தொன்று தொட்டு வரும் தமிழர் பாரம்பரியம் |date=2021-04-17 |website=Dinamalar |access-date=2022-03-24}}&lt;/ref&gt; 
 == மேற்கோள்கள்==
 {{Reflist}}
 
 [[பகுப்பு:தமிழர் பழக்க வழக்கங்கள்]]
 [[பகுப்பு:நீர்]]